google/wiki40b huggingface dataset:
Agder Buss

Historie

Agder Buss AS ble etablert som et anbudsselskap av eierne Setesdal Bilruter og Telemark Bilruter høsten 2013. I januar 2014 vant selskapet kontrakten for ruteområdet, og overtok trafikken 1. januar 2015. Denne trafikken overtok de fra Nettbuss Sør, som hadde tilegnet seg det ved oppkjøpet av Risør og Tvedestrand Bilruter i 2008.
1. januar 2017 overtok selskapet også den trafikken som Telemark Bilruter har kjørt i Åmli siden 1974. I tillegg ble ruta som Telemark Bilruter (opprinnelig Fyresdal-Vrådal-Nissedal Billag) har kjørt mellom Vrådal og Arendal siden Treungenbanen ble nedlagt i 1967 delt opp i tre etapper, der Telemark Bilruter fortsatt kjører Vrådal – Åmli, mens Agder Buss kjører Åmli – Tvedestrand og bussbytte til Arendal i Fiansvingen.
Selskapets busspark omfatter store og mellomstore busser av merket Scania, og minibusser av typen Iveco Daily.
Tyrkia i Tyrkvisjonens sangkonkurranse

Organisatorer og kringkasting

Tyrkvisjonens sangkonkurranse blir kringkastet av ulike TV-kanaler i Tyrkia, deriblant Türk Müzik Birliği (TMB TV) og Kral TV. Landets representanter har siden 2013 blitt valgt internt.

Bakgrunn og historikk

Tyrkia oppnådde sitt beste resultat i sangkonkurransen i 2015 da Görkem Durmaz' bidrag havnet på tredjeplass. I 2014 kom Funda Kılıçs fremføring av popmelodien «Hoppa» på en andreplass i delfinalen og hun var dermed regnet som en av favorittene til å vinne finalen. I finalen ble Kılıç tildelt lavere poengsummer og hun havnet på sisteplass. De lave poengsummene var en reaksjon på at Tyrkias jurymedlem, Sinan Akçıl, ga gjennomgående lave poengsummer til konkurrentene i delfinalen, trolig for å styrke egne sjanser i finalen. Akçıl ga samlet ut 94 poeng i delfinalen, noe som var femti mindre enn landet som ga ut nest færrest poeng. Ifølge Akçıl selv trodde han ikke at det ville være en åpen stemmegivning. Deler av tyrkisk media beskyldte Akçıl for å ha ødelagt landets sjanser i konkurransen.
Spinnvill (album)

Spinnvill er et musikkalbum med Spinnvill, utgitt i september 2000. Dette er gruppas hittil eneste album.
Sandraudiga

Sandraudiga er en germansk gudinne, kun nevnt på en sten funnet i Nord-Brabant i Nederland. Stenen bærer en latinsk inskripsjon, og er i dag i Rijksmuseum van Oudheden, Leiden, Nederland. Navnet hennes betyr «hun som rødfarger sanden».
Little Brother

Little Brother (Veslebror ser deg) er en roman av Cory Doctorow, utgitt på Tor Books i 2008. Romanen handler om en gruppe tenåringer i San Francisco, som etter et terroristangrep på San Francisco – Oakland Bay Bridge og BART ender opp med å måtte forsvare seg selv og andre mot Department of Homeland Securitys sytematiske angrep på innbyggernes grunnlovfestede friheter.
Høsten 2009 kom romanen ut på nynorsk, utgitt av Det Norske Samlaget. Den engelske originalen kan fritt lastes ned med en Creative Commons lisens, mens kun halvparten av den nynorske oversettingen er fritt tilgjengelig.

Sammendrag

Hovedpersonen, Marcus Yallow, også kjent som w1n5t0n befinner seg i nærheten da The San Francisco Bay broen sprenges av terrorister. Sammen med tre venenr blir han arrestert av Department of Homeland Security. Tre av dem slipper ut igjen etter noen dager, og møter en by som er i ferd med i blir fullstendig kontrollert av DHS. Marcus bestemmer seg for å ta opp kampen mot det han ser på som et systematisk angrep på grunnleggende borgerrettigheter. Første steg på veien er et hemmelig nettverk basert på modifiserte Xboxer med Paranoid Linux.
DHS fremstilles som en brutal okkupant, noe som må sees som en framskriving av mye av det som har skjedd, både i USA (for eksempel Patriot Act, EUs datalagringsdirektiv, utstrakt kameraovervåkning mm.). Selv om scenariene som presenteres i boken er ekstreme kan en argumentere for at de langt ifra er urealistiske.
Fylkesvei 4030

Fylkesvei 4030 går mellom Kyrkjebygd og fylkesgrensen ved Storhommen i Åseral. Veien er 33,7 km lang.
Frem til 2019 hadde veien betegnelsen Fylkesvei 351.
Gassermannikin

Utbredelse

Den er endemisk til Madagaskar.
Peter Torjesen

Posthumt minne

I 1988 meddelte Hequs fylkesmyndigheter Torjesens slekt om at Peter var på fylkeslisten over «folkets helter», og at man aktet å hedre med en minnebauta, Avdukningen av marmormonumentet, med Peters historie inngravert i gull, fant sted i august 1990.
Rise (Arendal)

Rise er et sted i Arendal kommune, vest for Arendal by, på grensen til Froland kommune.
Rise lå i Øyestad kommune frem til kommunesammenslåingen 1. januar 1992. Rise er ende på fylkesvei 174, og fylkesvei 408 går igjennom stedet, det samme gjør Nidelven.
Rise stasjon er en stasjon på Arendalsbanen, og tidligere gikk det egen bane til Grimstad fra Rise, Grimstadbanen. Dette gjorde at Rise var et knutepunkt for passasjerer fra Grimstad som skulle videre på Arendalsbanen og videre til for eksempel Oslo eller Stavanger. Fylkesvei 185 går fra Fylkesvei 408 og inn til Rise stasjon, og er kun 171 meter lang.
Huset (forsamlingshus)

Huset er en restaurant, kafé og nattklubb i Longyearbyen på Svalbard. Restauranten på Huset holder et meget høyt nivå, og kan måle seg blant Norges beste. Vinkjelleren, som er en av Nord-Europas største, inneholder over 20 000 flasker og ble bygget opp over 20 år av Husets tidligere eier Hroar Holm. Huset mottok i august 2006 utnevnelsen Best of Award of Excellence fra Wine Spectator for sitt vinkart. Best of Award of Excellence er Wine Spectators nest høyeste utmerkelse. 13 restauranter i Norge innehar denne utmerkelsen, blant annet Bagatelle, Stattholdergården og Le Canard i Oslo.
Menyen i restauranten skifter med de ulike årstidene, og er preget av lokale råvarer som haneskjell, reinsdyr, rype, svalbardgås, sel og arktisk røye. Også isbjørnkjøtt står av og til på menyen. 
Bygningen som huser restauranten Huset, ble i 1951 reist for å være forsamlingshus. På grunn av klasseskillet i Longyearbyen, måtte forsamlingshuset ligge på såkalt nøytral grunn. Derfor ligger restauranten ensom utenfor bykjernen. Gjennom tidene har det også vært posthus, sykehus, skole, kino og konsertsal i huset.
Kong Oscar IIs medalje til belønning for det norske landbruk

Kong Oscar IIs medalje til belønning for det norske landbruk (etter tidligere rettskrivning også: Kong Oscar II.s Medaille til Belønning for det norske Landbrug) var en norsk kongelig utmerkelse innstiftet av kong Oscar II i forbindelse landbruksutstillingen i Kristiania i oktober 1877. Medaljen ble tildelt i to valører, gull og sølv. Den var en av flere fortjenstmedaljer innstiftet av Oscar II. Medaljen ble utdelt så lenge Bernadotte-dynastiet satt på Norges trone.

Utforming

Kong Oscar IIs medalje til belønning for det norske landbruk bærer på forsiden Oscar IIs brystbilde sammen med hans navn og tittel, «OSCAR II NORGES OG SVERIGES KONGE», samt valgspråk «BRODERFOLKENES VEL». Baksiden prydes av et landlig motiv der Oscarshall synes i bakgrunnen og har innskriften «BELØNNING FOR DET NORSKE LANDBRUG».
Medaljen er opphengt i et bånd som er mørk rødt.
Medaljen ble framstilt av firmaet Berliner Medaillen-Münze i Tyskland.

Tildeling

Kong Oscar IIs medalje til belønning for det norske landbruk ble tildelt gårdbrukere, men også personer som arbeidet i næringsmiddelindustrien og i offentlig landbruksforvaltning eller på annen måte hadde ytt en fortjenstfull innsats for landbruket i Norge. Det ble utdelt sju gullmedaljer og 93 sølvmedaljer.
Nevropati

Nevropati er samlebetegnelse for flere ulike lidelser i det perifere nervesystemet. Lidelsene ble tidligere omtalt under fellesbegrepet nervebetennelser. Dette er typisk lidelser med mange forskjellige årsaker, som bare har det felles at det oppstår funksjonsforstyrrelser fordi nervefibrene eller deres isolerende margskjeder kan ødelegges av sykdomsprosesser. Siden det ikke egentlige dreier som om alminnelige betennelser, bruker man i dag helst betegnelsen nevropati, i betydningen nervesykdom, nervebetennelse eller nevritt. Det skilles mellom mononevropatier (kun én nervestamme eller nervegren er affisert) og polynevropatier (flere nervestammer eller nervegrener er affiserte). Mononevropathia multiplex betegner en usymmetrisk affeksjon av flere nerver og skyldes en betennelsesreaksjon i de små blodårene som fører oksygen til nerven, noe som er typisk for bindevevssykdommer.
Pembroke College (Cambridge)

Pembroke College er et av University of Cambridges colleges som er hjem for over 600 studenter og fellows. Det er det tredje eldste colleget ved universitetet. Fysisk er Pembroke det eldste av de store collegene. Det har bygg fra hvert av århundrene siden grunnleggelsen i 1347. I tillegg kommer store, velholdte hageanlegg.
I Pembroke College ligger det første kirkebygget designet av Christopher Wren, og det var lærested for den britiske statsministeren William Pitt den yngre. Biblioteket i colleget har et viktoriansk nygotisk klokketårn som i tillegg til kanarifuglen er Pembrokes fremste kjennetegn. Nåværende Master ved Pembroke, Richard Dearlove, var tidligere leder for Storbritannias Secret Intelligence Service (MI6).
Blant collegets alumni er komikeren Eric Idle.
Stortingsvalget 2013 i Rogaland

Stortingsvalget 2013 i Rogaland ble avholdt 9. september 2013. Det skulle velges 14 stortingsrepresentanter for Rogaland for perioden 2013 til 2017, herav 13 distriktsmandater og ett utjevningsmandat. Det er ett distriktsmandat mer enn i foregående stortingsperiode. Partiene kunne nominere inntil 20 kandidater på valglistene.

Nominasjoner

Det er 17 valglister som er godkjent av fylkesvalgstyret i Rogaland:
Giovanni Leone

Bakgrunn

Giovanni Leones foreldre var Mauro Leone og Maria Gioffredi. Han gikk i farens fotspor og ble ble jusutdannet og fullførte den juridiske utdannelse i 1929. Året etter tok han også eksamen i politiske vitenskaper. Hans far var en av grunnleggerne av forløperen til Democrazia Cristiana i Napoli.
Som ung jurist trådte han inn i Benito Mussolinis regjerende parti, Partito Nazionale Fascista. I 1933 ble Leone ekstraordinær professor for strafferett ved Universitetet i Camerino, to år etter ble han ordentlig professor i dette fagfeltet. Han underviste i Messina, Bari, Napoli og Roma. Leone deltok som soldat i annen verdenskrig.
Han var gift med Vittoria Michitto og ble far til tre barn.

Politikken

I 1944 ble Leone med i Democrazia Cristiana. I folkeavstemningen om Italias fremtidige statsform den 2. juni 1946 regnet Leone med at monarkiet skulle seire, men flertallet italiener ønsket republikk. Som medlem av den grunnlovsgivende forsamling (1946 til 1948) hadde han aktiv andel i utarbeidelsen av landets nye forfatning.
Leone var i to kortere perioder Italias ministerpresident (statsminister), fra juni til november 1963 og fra juni til november 1968. Den 27. august 1967 ble han utnevnt til livstidssenator for sine samfunnsmessige og vitenskapelige fortjenester til Italias beste av president Giuseppe Saragat.

President

Den 24. desember 1971 ble han med 518 av 1008 stemmer (51,4 %) valgt til president. Han satt som president  til juni 1978. Valget trakk ut til femten dager med 23 valgomganger, det lengste landet så langt hadde opplevd. De avgjørende stemmer som brøt den låste situasjonen kom til slutt fra den nyfascistiske Movimento Sociale Italiano.
Han ble tvunget til å si fra seg presidentvervet 15. juni 1978, syv måneder før embedsperioden gikk ut, på grunn av sin rolle i en italiensk variant av Lockheedskandalen. Han ble ansett å ha spilt en nøkkelrolle i denne saken, noe han selv bestred. Det dreide seg om bestikkelser som førte til at italienske politikere i 1972 hadde gått inn for transportfly av typen C-130 (Hercules) fra firmaet Lockheed. Firmaet skal ha betalt milliarder av italienske lire for å sikre seg salget. Italias kommunistiske parti forlangte at Leone skulle trekke seg, hans eget gamle parti Democrazia Cristiana ville ikke støtte ham.

Senator

Etter sin fratreden utøvde Leone sitt verv som senator på livstid. I 1994 stemte han mot han regjeringen Silvio Berlusconi ved mistillitsavstemningen i senatet. I 1996 gikk han derimot inn for regjeringen Romano Prodi. To år etter stemte han mot Massimo D'Alemas første regjering.
Riksväg 34

Riksväg 34 er en svensk riksvei som går mellom Motala og Ålem.
Mellom Europavei 4 ved Linköping og Linköpings sentrum finnes en 5 km lang motorvei som skiltes som en del av riksväg 34 men som egentlig har betegnelsen E4.04. Den kategorien av veinummer skiltes aldri men har bare administrativ funksjon. Traséen mellom Motala og Linköping var før 1. november 2007 skiltet som riksväg 36.
Progeria

Progeria (også kjent som Hutchinson-Gilford Progeria Syndrome (HGPS)) er en ekstremt sjelden sykdom, der aldring akselereres slik at den begynner i to-årsalderen. Progeria er forårsaket av en genfeil på det første av de 23 kromosomparene.

Behandling

Det er ingen effektive behandlingsmetoder. Det har blitt utprøvd med veksthormon og høy-kalori-dietter som i visse tilfeller har vist seg å kunne ha positiv innvirkning. Forventet levealder er mellom 8 og 21 år.
Sykdommen blir mer hyppig studert etter at genet er blitt lokalisert, og antall publikasjoner om tilstanden har steget fra ca. to hvert år til 35 i 2008.
Tol-in-Gaurhoth

Tol-in-Gaurhoth eller Varulvenes øy var i J.R.R. Tolkiens fiktive verden Midgard et fort som var holt av Sauron i det første tidevervet.

Tol-in-Gaurhoth begynte som Minas Tirith, tårnet bygd av Finrod Felagund, og ble holt av Orodreth, Fingons nevø, for å vokte Sirions pass. Men Orodreth var maktesløs ovenfor Sauron og kunne ikke hindre ham i å ta øya, og flyktet sørover. Sauron begynte å bringe store ulver til øya og han sendte onde ånder inn i dem, og skapte dem om til varulver.
Beren Erchamion var på jakt etter en av silmarillene fra Morgoths jernkrone, sammen med Finrod, men de ble fanget da de passerte øya, og følget deres ble drept en etter en. Finrod reddet Berens liv, men ble selv drept.
Lúthien og hunden Huan kom til unnsetning for Berens, og mens Huan drepte varulvene tok Lúthien kontrollen over øyas magi fra Sauron. Øya ble ødelagt, og restene ble renset etterpå, og det ble bygget et nytt tårn på øya.
Vermittlungsausschuss

Vermittlungsausschuss (vermitteln, tysk for å formidle eller megle) er et felles organ for Forbundsdagen og Forbundsrådet, opprettet i medhold av Grundgesetz Artikkel 77. Utvalget består av 16 medlemmer fra henholdsvis Forbundsdagen og Forbundsrådet og skal megle når Forbundsdagens lovvedtak behøver samtykke fra Forbundsrådet og de to lovgivende organene er uenige.
Jiella

Jiella er et band fra Utsjok, Finland, som spiller popmusikk og synger på nordsamisk. Jiella historie starter i 1999 da de sang sammen for første gang offentlig. På dette tidspunkt ble bandet kjent som «Niilo ja nieiddat» (Niilo og hans døtre).
Vind i seilå

Vind i seilå er et musikkalbum med Hans Petter Hansen, utgitt i 2007.
Ferskeytt

Ferskeytt (direkte oversatt firkantet) er en islandsk poetisk verseform. Det er en form for firelinjers vers («quatrain») som først er dokumentert i det fjortende århundres islandske rímur. Det eldste kjente diktet i denne formen er Einar Gilssons dikt Ólafs ríma Haraldssonar. Ferskeytt er fortsatt en av de dominerende metriske former i islandsk diktning.
Gibbons Creek kullkraftverk

Gibbons Creek kullkraftverk er et kullkraftverk ved Carlos i delstaten Texas i det sørlige USA. Det har en installert produksjonskapasitet på 480 MW, fordelt på 1 blokk / turbin. Operatør er Texas Municipal Power Agency Inc.
Anlegget ble bygget ut i årene 1979–1983. Brenselkilden er (sub-)bitumenøst kull. 
Utslippene av CO2 i 2006 var totalt 3.619.865 tonn.
Regis University

Regis University er et religiøst universitet i Denver, Colorado i USA. Det ble grunnlagt i 1877.
Ved lærestedet var det 16 004 studenter og 1 342 vitenskapelig ansatte i 2006, og dette året var skolepengene US$ 26 900.
Pavement

Historie

Bandet ble grunnlagt i Stockton, California, i 1989 som et studioprosjekt av gitaristene og vokalistene Stephen Malkmus og Scott Kannberg, først kjent som "S.M." og "Spiral Stairs". Debut EP-ene deres Slay Tracks (1933-1969), Demolition Plot J-7, og Perfect Sound Forever ble spilt inn i studioet til trommeslager Gary Young og besto av lo-fi-sanger som var  inspirert av bandet The Fall. 
Rundt 1992 ble Pavement et fulltidsband med bassisten Mark Ibold og den ekstra perkusjonisten Bob Nastanovich. Mesteparten av sangene ble skrevet av Malkmus, men Kannenberg skrev også regelmessig låter. Debutalbumet deres, Slanted and Enchanted, ble kommersielt utgitt etter at det hadde sirkulert blant kritikere og kjennere nesten et helt år.

Pavement i Norge

Pavement spilte på Alaska Club, Oslo i 10. november 1992 som support for Sonic Youth, på Rockefeller, Oslo 7. april 1997, samt på Rockefeller, Oslo 29. oktober 1999.
Tring TV

Tring Digital er en albansk digital satellitt og bakkenett-TV-plattform. Pakken ble lansert den 16. september 2008. Tring Digital tilbød i 2010 22 albanske og utenlandske TV-kanaler i Albania og Europa.

Popularitet innenlands

Etter at Albania har vært et TV-marked dominert av DigitAlb er Tring Digitals satsing å få anerkjennelse blant albanske seere. For å bli anerkjent og få økt antall seere har Tring Digital satset på hva de kaller for kvalitet, markedsføring og service.

Tidligere og kommende kanaler

I testperioden gjorde Tring Digital en rekke endringer. Den opprinnelige TV-pakken startet med tre kanaler inkludert Vizion Plus, men økt raskt antallet kanaler til 15. Kanaler som Supersonic TV, en ledende musikk-TV-kanal eid av lydstudio med samme navn, begynte kringkastingen for en kort periode på Tring, men da truet DigitAlb, en konkurrent av Tring, å fjerne Supersonic TV fra deres TV-tilbud hvis de fortsatte å kringkaste på Tring Digital. Supersonic TV forsvant fra pakken kort tid etter,.
I testperioden gjennomførte Tring markedsundersøkelser og oppdaget at kundene ønsket et større spekter av albansk TV-kanaler. Tring Digital tok da initiativ til overtale produksjonsgruppen bak Folk + til å opprette en ny albansk TV-kanal for folkemusikk. Nylig ble Mediasat, en populær albansk TV-kanal, ble lagt til i pakken for tilbudet av albanske innhold. Til tross for striden for å sikre plass på Eutelsat W2, har Tring Digital fortsatt planer om å lokke kunder fra konkurrentene ved å tilby en stadig større antall albansk TV-kanaler.

Teknisk informasjon

Tring Digitals digitale sendinger foregår i DVB-S type MPEG-2 i Albania og i hele Europa gjennom satellittene 16A Eurobird, Eutelsat SESAT, Eutelsat W2 og Eutelsat W2M på følgende frekvenser: 11014/V/27500, 11138/H/27700 og 11283/H/27500. Tjenesten er kryptert med Conax som gir betinget tilgang. En fullstendig liste over kommende kanalene ennå ikke er avslørt, men Tring lover å tilby et bredt innholdsspekter i sin TV-pakken.
Corimbion

Utseende

Middelsstore, lange og slanke, brune eller brunsvarte trebukker, dekkvingene gjerne med lyse tegninger. Antennene er lengre enn kroppen. Pronotum er mye lengre enn bredt, sylindrisk. Dekkvingene er jevnbrede, noe tilspissede bak, med en gul lengdestrek, beina nokså lange med litt klubbeformede lår.

Utbredelse

Slekten er utbredt fra Guatemala i nord til Bolivia i sør.
Art Brut

Biografi

Bandet ble stiftet I 2003, og spilte sin første konsert i mai det året. Bandet spilte inn Brutlegs senere i 2003, og det inneholdt de første versjonene av «Formed a Band», «Modern Art» og «Moving to LA». Angular Recording Corporation slapp en samleplate som inneholdt «Formed a Band». En journalist hørte sangen og sendte en MP3 til Rough Trade Records og selskapet tilbød Art Brut å slippe den som singel. 
«Formed a Band» ble sluppet som single i Storbritannia i mai 2004, og den nådde 54.-plass på hitlistene. Den dukket også opp i soundtracket til FIFA Street 2 – et spill for PlayStation 2, Xbox, GameCube og PlayStation Portable. Blender beskrev dem som det beste usignerte bandet i Storbritannia. I løpet av resten av 2004, spilte de konserter rundt om i Storbritannia sammen med The Fades, samt en 1-årsjubileumskonsert ved Tate Britain.
En bootleg EP, Brutlegs 04, ble spilt inn med sanger som «Good Weekend», «Bang Bang Rock and Roll», og en akustisk versjon av «Moving to LA». En dobbel A-side ble sluppet i desember 2004 på Fierce Panda Records. Den nådde 49.-plass på listene. Debutalbumet Bang Bang Rock and Roll ble sluppet i 30. mai 2005, med «Emily Kane» som den første singlen. Bang Bang Rock and Roll ble produsert av John Fortis, som også har jobbet med artister som Razorlight, Maxim Reality, The Pipettes, Neneh Cherry og Assembly Now.
Chris Chinchilla forlot bandet av personlige grunner i september 2005 og stiftet bandet Macaca Mulatta. Han ble erstattet av Jasper Future, gitaristen fra Eddie Argos gamle band, The Art Goblins.  Bandet dukket opp på forsiden av den tyske utgaven av Rolling Stone i september 2005.
Art Brut opptrådte på Coachella Valley Music and Arts Festival, 30. april 2006, på Pitchfork Music Festival i juni 2006, og på Festival Internacional de Benicàssim og Dour Festival i Belgia, i juli 2006. 
Bandet slapp sitt andre album, It's a Bit Complicated, på Mute Records. It's a Bit Complicated ble produsert av Dan Swift , som også har jobbet med artister som Help She Can't Swim, Untitled Musical Project, Victorian English Gentlemens Club, Kasabian og Snow Patrol. Den første singlen fra albumet, «Nag Nag Nag Nag», ble sluppet 20. november 2006, inklusive B-siden «I Found This Song in the Road» og fem live-spor fra Eurockéennes de Belfort Festival 2006. Sangen ble Single of the Week i The Guardians "The Guide"-seksjon. I 2007 spilte de på den amerikanske NME Rock and Roll Riot tour med The Hold Steady
Tambak Lorok kraftverk

Tambak Lorok kraftverk, også kjent under navnet PLTG Semarang, er et varmekraftverk ved Semarang, på det sentrale Java i Indonesia. Det har en installert produksjonskapasitet på 1338 MW fordelt på 13 generatorer i 4 blokker av ulik størrelse opptil 658 MW. To blokker er fyrt med dieselolje, og to blokker fyres med naturgass hvorav én gjennom kogenerasjon og én som konvensjonell gassblokk.
Brenseltypen er naturgass og dieselolje. Operatør er PT Indonesia Power. Årsproduksjonen er om lag 4,5 TWh.
Killingdal gruver

Killingdal gruver, eller Killingdal gruber, er en kobber- og sinkforekomst som ligger i Ålen i dagens Holtålen kommune i Trøndelag. Den første delen av gruven ble åpnet i 1674. Gruven er regnet som en av de største på Rørosfeltet, og frem til nedleggelsen i 1986 ble det tatt ut over 2,6 millioner tonn malm. Gruva er i dag fylt med vann og er derfor stengt for besøkende, men området over bakken er delvis åpnet, hvor blant annet Killingdal fjellhotell hører til i den gamle mannskapsbrakken.

Historie

Den nordre gruven ble åpnet allerede i 1674 etter at det ble påvist malmforekomster i området. Den søndre gruven ble funnet i 1791 og ble satt i drift av Røros Kobberverk, som drev gruven i en tid fremover med et dårlig økonomisk resultat. Killingdal Grubeselskap ble grunnlagt i 1891 av Trondheimsfirmaene Huitfeldt & Co, H. & F. Bachke og Lars Hansen, og dette selskapet drev Killingdal gruver frem til 1895, da den ble forpaktet bort til det britiske selskapet The Bede Metal & Chemical Ltd. for en periode på 50 år. Driften gikk tilbake til Killingdal Grubeselskap i 1947, som på det meste hadde 240 gruvearbeidere i arbeid.
Den eldste gruveåpningen ligger på rundt 900 meter over havoverflaten, mens den dypeste gruvegangen ligger på rundt 550 meter under havoverflaten, noe som følgelig gjør Killingdal til en av Nord-Europas dypeste gruver. Malmen i gruven bestod av svovelkis, kobberkis og sinkblende. Frem til 1953 ble det også produsert kobberholdig finkis, men etter dette ble det produsert konsentrat av både svovelkis, kobbermalm og sinkmalm ved gruveselskapets eget flotasjonsverk ved Fagervika utenfor Ilsvika i Trondheim. Transporten av malmen foregikk via jernbane på Rørosbanen, fra silo- og losteanlegget ved Storvollen sidespor (1891–1990) sør for Reitan stasjon, og frem til Trondheim over Ilsvikbanen mot Fagervika. Anlegget i Fagervika i Trondheim har i nyere tid vært sterkt plaget av forurensning fra gruveselskapets virksomhet, noe som har ført til at det hvert år har rent ett tonn tungmetaller ut i Trondheimsfjorden. Denne forurensingen samt anleggets bygningsmasse har blitt vedtatt fjernet og ryddet av Trondheim kommune i begynnelsen av 2010.